**ZmluvA o dielo**

**č. objednávateľa 2/2019 – č. zhotoviteľa ...............................**

a zhotovenie stavby, uzatvorená podľa § 536 a nasl. zákona č. 513/1991 Zb. v znení neskorších predpisov

(Obchodný zákonník)

# Čl. I

# Zmluvné strany

**1.1 Objednávateľ** :

Názov organizácie: **Základná škola Ul. pohraničná 9, Komárno**

Právna forma: **Rozpočtová organizácia**

Sídlo organizácie: **Ul. pohraničná 9, 945 01 Komárno**

Štatutárny orgán:  **Mgr. Slavomír Ďurčo, riaditeľ školy**

IČO:  **37861221**

DIČ:  **2021606059**

Bankové spojenie:

IBAN účtu:

Kontaktná osoba: **Mgr. Slavomír Ďurčo, riaditeľ školy**

(ďalej len **„objednávateľ“**)

Objednávateľ nie je platcom DPH.

**1.2 Zhotoviteľ**:

Názov:

Právna forma:

Sídlo organizácie:

Štatutárny orgán:

IČO:

IČ DPH:

Bankové spojenie:

IBAN účtu:

kontaktná osoba:

**spoločnosť zapísaná v Obchodnom registri Okresného súdu ........**

(ďalej len **„zhotoviteľ“**)

## Čl. II

## Preambula

* 1. Objednávateľ na obstaranie predmetu tejto zmluvy použil metódu verejného obstarávania – zadávanie zákazky s nízkou hodnotou, prieskum trhu – výzva na predkladanie ponúk č. VO 2/2019 PT „Oprava prístavby“, vykonávanej v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Víťazom tejto súťaže sa stal zhotoviteľ.
  2. Táto zmluva je uzavretá v zmysle ustanovení § 536 a nasl. Obchodného zákonníka a všetky v nej zakotvené dojednania podliehajú ustanoveniam Obchodného zákonníka.

**Čl. III**

**Predmet zmluvy**

* 1. Predmetom zmluvy je „Oprava prístavby“ v súlade so súťažnými podkladmi - špecifikáciou predmetu obstarávania – zadaním.
  2. Uzavretím tejto zmluvy o dielo zmluvné strany prejavujú svoju vôľu dohodnúť podmienky a spôsob realizácie predmetu zmluvy.
  3. Zhotoviteľ sa zaväzuje zhotoviť dielo vo vlastnom mene na vlastnú zodpovednosť za podmienok dohodnutých v tejto zmluve i v súlade s požiadavkami objednávateľa a riadne a včas zhotovené dielo odovzdať objednávateľovi.
  4. Objednávateľ sa zaväzuje dielo zhotovené v súlade s touto zmluvou prevziať a zaplatiť dohodnutú cenu podľa platobných podmienok dohodnutých v tejto zmluve.
  5. Dielo bude zhotovené v rozsahu podľa ponuky zhotoviteľa.
  6. Zhotoviteľ potvrdzuje, že sa v plnom rozsahu oboznámil s rozsahom a povahou predmetu zmluvy, s predloženou dokumentáciou a ďalšími podkladmi podľa zmluvy, považuje ich za správne a úplné. Zhotoviteľovi sú známe technické, kvalitatívne a iné podmienky potrebné k zhotoveniu diela. Úkony potrebné k zhotoveniu diela sú predmetom činnosti zhotoviteľa. Zhotoviteľ prehlasuje, že disponuje takými kapacitami a odbornými znalosťami, ktoré sú k vykonaniu diela potrebné.

## Čl. IV

## Cena diela

* 1. Zmluvné strany sa dohodli na pevnej a nemennej cene diela, ktorá je stanovená v zmysle zákona NR SR č.18/1996 Z.z. o cenách v znení neskorších predpisov a vyhlášky MF SR č.87/1996 Z.z., ktorou sa vykonáva zákon o cenách v znení neskorších predpisov, za dohodnutých podmienok vo výške:

cena spolu bez DPH za všetky práce a dodávky:  **EUR**

hodnota DPH:  **EUR**

**cena celkom vrátane DPH:**  **EUR**

slovom: ........................................... eur a ............................. centov

* 1. Na výšku ceny môže mať vplyv len:
* objednávateľom požadované naviac práce voči cenovej ponuke,
* zníženie rozsahu prác.
  1. Zhotoviteľ zodpovedá za to, že pri realizácii diela nepoužije materiál, o ktorom je v dobe jeho zabudovávania známe, že je škodlivý, resp. je po záručnej dobe alebo vykazuje iné vady a nedostatky.

## Čl. V

## TERMÍN PLNENIA

* 1. Zhotoviteľ sa zaväzuje zhotoviť dielo v termíne
     1. **najskorší termín začatia prác: 22.-26. 07. 2019**
     2. **ukončenie prác najneskôr do 31. 08. 2019**
  2. Dodržiavanie termínu podľa bodu 5.1. je podmienené riadnym a včasným spolupôsobením objednávateľa dohodnutým v tejto zmluve. V prípade, že z tohto dôvodu došlo k prerušeniu vykonávania diela, lehota na zhotovenie diela sa predlžuje o dobu, o ktorú prerušenie ovplyvnilo dobu jeho vykonávania.
  3. Dodržiavanie termínu podľa bodu 5.1. je ďalej podmienené vhodným počasím. Zmluvné strany sa zaväzujú dohodnúť zmenu termínov realizácie diela pri nevhodných poveternostných podmienkach. Uvedená skutočnosť bude zaznamenaná protokole o odovzdaní stavby (alebo v stavebnom denníku).
  4. Ak zhotoviteľ pripraví dielo na odovzdanie pred zmluvne dohodnutým termínom, zaväzuje sa objednávateľ dielo prevziať aj v skoršom ako dohodnutom termíne.
  5. Objednávateľ sa zaväzuje, že po ukončení diela zrealizované a ukončené dielo prevezme a zaplatí za jeho zhotovenie dohodnutú cenu.
  6. Zhotoviteľ je povinný ihneď písomne oboznámiť objednávateľa o vzniku akejkoľvek udalosti, ktorá bráni alebo sťažuje zhotovenie diela.

**Čl. VI**

**PLATOBNÉ PODMIENKY**

6.1 Predmet zmluvy bude financovaný z vlastných rozpočtových zdrojov verejného obstarávateľa. Na plnenie zmluvy sa neposkytuje preddavok ani záloha.

6.2 Objednávateľ si vyhradzuje právo odúčtovať vo faktúrach všetky zmluvné pokuty, ktoré zhotoviteľovi vzniknú prípadným nedodržaním zmluvných podmienok tejto zmluvy.

6.3 Faktúra bude obsahovať náležitosti podľa § 71 zák. č. 222/2004 Z. z. v znení neskorších predpisov o DPH a to:

1. obchodné meno, sídlo, daňové identifikačné číslo platiteľa, ktorý uskutočňuje zdaniteľné plnenie,
2. obchodné meno, sídlo, miesto podnikania, daňové identifikačné číslo platiteľa v prospech ktorého sa zdaniteľné plnenie uskutočňuje,
3. poradové číslo daňového dokladu,
4. názov a rozsah zdaniteľného plnenia,
5. výška ceny bez dane s rozpisom fakturovaných čiastok podľa rozpisu,
6. sadzba dane,
7. výška dane,
8. označenie diela,
9. číslo zmluvy o dielo,
10. označenie peňažného ústavu, na ktorý sa má fakturovaná čiastka uhradiť,
11. pečiatka platiteľa (zhotoviteľa diela) a podpis osoby oprávnenej k podpisu daňového dokladu.

6.4 V prípade, že faktúra nebude obsahovať náležitosti uvedené v tejto zmluve, alebo nebude obsahovať objednávateľom (stavebným dozorom) odsúhlasený súpis vykonaných prác, alebo bude vyhotovená obsahovo nesprávne, je objednávateľ oprávnený ju reklamovať u zhotoviteľa v lehote splatnosti s písomným zdôvodnením a odvolaním sa na jej doplnenie a prepracovanie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

6.5 Lehota splatnosti faktúry je do 30 dní od doručenia objednávateľovi.

6.6 Objednávateľ si vyhradzuje právo na zmenu platobných podmienok, ktoré budú súvisieť s viazaním, reguláciou finančných prostriedkov štátneho rozpočtu. Zhotoviteľ sa zaväzuje toto jeho právo plne rešpektovať. Faktúra zhotoviteľa bude zaslaná resp. doručená na adresu objednávateľa.

**Čl. VII**

**PODMIENKY ZHOTOVENIA DIELA a povinnosti zmluvných strán**

* 1. Odovzdanie miesta výkonu diela (ďalej len staveniska)
     1. Objednávateľ odovzdá protokolárne zhotoviteľovi stavenisko do 5 pracovných dní po nadobudnutí účinnosti zmluvy o dielo. Staveniskom sa rozumie priestor, na ktorom zhotoviteľ vykonáva stavebno-montážne práce súvisiace so zhotovením diela. V protokole o odovzdaní staveniska budú uvedené všetky doklady a rozhodnutia odovzdávané zhotoviteľovi a bude jednoznačne vymedzený rozsah odovzdávaného staveniska.
     2. Ku dňu odovzdania staveniska objednávateľ určí bod napojenia pre odber elektrickej energie a body pre potreby stavby.
     3. Bezdôvodné odmietnutie prevzatia staveniska zhotoviteľom sa považuje za podstatné porušenie tejto zmluvy.
     4. Zhotoviteľ zabezpečí zariadenia staveniska a jeho osvetlenie a stráženie. Na stavenisko môžu vstupovať iba poverení zamestnanci objednávateľa, alebo zhotoviteľa, prípadne nimi poverené osoby.
  2. Povinnosti a spolupôsobenie objednávateľa
     1. Odovzdá pri preberaní staveniska všetky potrebné rozhodnutia príslušných orgánov potrebné na zhotovenie diela.
     2. Prostredníctvom svojich oprávnených osôb zaznamenáva a potvrdzuje preberanie vykonaných prác.
     3. Je oprávnený kontrolovať dielo v každom stupni jeho zhotovovania. Ak pri kontrole zistí, že zhotoviteľ porušuje svoje povinnosti má právo žiadať, aby zhotoviteľ odstránil vady vzniknuté vadným zhotovovaním diela a ďalej ho zhotovoval riadne. V prípade, že zhotoviteľ v primeranej dobe nevyhovie týmto požiadavkám objednávateľa považuje sa to za podstatné porušenie zmluvy a objednávateľ je oprávnený odstúpiť od tejto zmluvy.
     4. Stavebný dozor objednávateľa bude sledovať, či sa práce vykonávajú v súlade so stavebným povolením, touto zmluvou, podľa projektu stavby a podľa dohovorených podmienok (stavebný denník, pracovné porady, ktoré sa týkajú diela). Stavebný dozor upozorňuje objednávateľa a zhotoviteľa na nedostatky zistené v priebehu vykonávania diela, zápisom v stavebnom denníku a to bez meškania.
     5. Výkonom stavebného dozoru objednávateľ poveruje: ........................................
     6. Objednávateľ je povinný zhotoviteľovi vopred oznámiť prípadnú zmenu v osobe stavebného dozoru alebo zodpovedného zástupcu objednávateľa na stavbe.
  3. Povinnosti zhotoviteľa
     1. Stroje, zariadenia, konštrukcie alebo materiály slúžiace k vykonaniu diela dodá zhotoviteľ na svoje náklady a nebezpečenstvo. Zhotoviteľ zabezpečuje na svoje náklady ich dopravu a skladovanie vrátane presunu zo skladu na stavenisko.
     2. Zhotoviteľ sa bude riadiť východiskovými podkladmi objednávateľa, jeho pokynmi, zápismi, dohodami oprávnených pracovníkov zmluvných strán, rozhodnutiami a vyjadreniami dotknutých orgánov štátnej správy.
     3. Zhotoviteľ je povinný vyzvať písomne zástupcu objednávateľa na kontrolu prác, ktoré majú byť zakryté alebo sa stanú v ďalšom postupe neprístupnými minimálne tri pracovné dni vopred. Ide najmä o nasledovné práce: perforácie, izolácie, zloženia podláh a striech, zakryté stavebné konštrukcie, výstuž, vnútorné technické zariadenia a pod.
     4. Ak zhotoviteľ nesplní uvedenú povinnosť je povinný umožniť objednávateľovi vykonanie dodatočnej kontroly a znášať náklady s tým spojené.
     5. V prípade, že sa objednávateľ nezúčastní kontroly, na ktorú bol zhotoviteľom písomne vyzvaný, je zhotoviteľ povinný mu takúto kontrolu dodatočne umožniť. V takom prípade je obstarávateľ zodpovedný za oddialenie termínov zhotovenia diela a finančné náklady, ktoré sú s týmto spojené.
     6. Ak sa pri kontrole, resp. dodatočnej kontrole zistí, že zhotoviteľ vykonal dielo, alebo jeho časť v rozpore s touto zmluvou, znáša zhotoviteľ všetky náklady s týmto súvisiace.
     7. Zhotoviteľ je povinný bez zbytočného odkladu upozorniť na nevhodnú povahu alebo vady vecí, podkladov, projektu alebo pokynov na vykonanie diela, ktoré mu dal objednávateľ diela.
     8. Ak zhotoviteľ zistí na stavenisku také prekážky, ktoré mu bránia zhotoviť dielo riadne a včas, je povinný tieto nahlásiť objednávateľovi a pokračovať v práci až podľa jeho pokynov.
     9. Zhotoviteľ musí vykonať také opatrenia na stavbe, aby nedochádzalo k porušeniu dobrých mravov ( nepoužívanie alkoholických nápojov, drog, zamedzenie nevhodného správania a pod. ).
     10. Zhotoviteľ je povinný objednávateľa upozorniť na každú potrebnú zmenu niektorého z ustanovení tejto zmluvy a navrhnúť primerané nové riešenie v zhotovovaní diela podľa potrieb vyplývajúcich z jeho činnosti, v opačnom prípade zodpovedá za škody, ktoré v dôsledku nesplnenia tejto povinnosti vzniknú.
     11. Zhotoviteľ sa zaväzuje zabezpečiť na svojom pracovisku všetky opatrenia z hľadiska bezpečnosti a ochrany zdravia vlastných pracovníkov, ako i svojich subdodávateľov a opatrenia protipožiarne a opatrenia proti škodám, ktoré by mohli vzniknúť na majetku zhotoviteľa a objednávateľa.
     12. Zhotoviteľ zodpovedá za všetky škody, ktoré spôsobia jeho pracovníci na majetku objednávateľa.
     13. Zhotoviteľ počas vykonávania diela nesmie ohroziť svojou činnosťou bezpečnosť a zdravie pracovníkov objednávateľa. Pokiaľ príde pri výkone jeho činnosti k ohrozeniu bezpečnosti a zdravia pracovníkov objednávateľa je za to plne zodpovedný.
     14. Zhotoviteľ zodpovedá za čistotu a poriadok na stavenisku a v jeho bezprostrednom okolí dotknutom zhotovením diela, zodpovedá za čistotu a poriadok na vlastných dodávkach na stavenisku a zodpovedá za odstránenie odpadov, ktoré vzniknú následkom jeho činnosti.
     15. Zhotoviteľ zodpovedá za pracovné úrazy a následky pracovných úrazov svojich zamestnancov a zamestnancov subdodávateľov, ktoré spôsobia sebe alebo pracovníkom objednávateľa pri vykonávaní diela z dôvodov nedodržania predpisov bezpečnosti a ochrany zdravia pri práci a predpisov požiarnej ochrany.
     16. Zhotoviteľ zabezpečí účasť svojich pracovníkov na preverovaní svojich dodávok a prác, ktoré vykonáva stavebný dozor a bez meškania vykoná opatrenia na odstránenie zistených závad a odchýlok od projektu.
     17. Zhotoviteľ zabezpečí vo svojej réžii pracovníkov osobnými ochrannými pomôckami pre ochranu zdravia. Odborné práce musia byť vykonané len pracovníkmi zhotoviteľa alebo jeho dodávateľov, ktorí majú príslušnú kvalifikáciu na vykonanie týchto prác.
     18. Zhotoviteľ zodpovedá v plnom rozsahu za plnenie ustanovení platnej legislatívy SR v oblasti:
* ochrany pred požiarmi,
* ochrany životného prostredia,
* ochrany majetku

v rozsahu právnickej osoby. V prípade potreby súvisiace doklady musí predložiť na vyžiadanie objednávateľa.

**Čl. VIII**

**ODOVZDANIE A PREVZATIE DIELA**

* 1. Povinnosť zhotoviť dielo riadne a včas splní zhotoviteľ odovzdaním diela objednávateľovi, čo bude dokladované „Zápisom o odovzdaní a prevzatí“ podpísaným zmluvnými stranami. Oznámenie o ukončení diela a pripravenosť k odovzdaniu diela oznámi odovzdá zhotoviteľ objednávateľovi písomne najmenej 2 dní vopred.
  2. K termínu preberacieho konania odovzdá zhotoviteľ objednávateľovi tieto písomnosti, ktoré podmieňujú prevzatie diela:

1. kópie stavebného denníka,
2. platné atesty použitých a zabudovaných výrobkov a materiálov,
3. certifikáty výrobkov, ktoré podliehajú povinnej certifikácii ( vyhl. č. 246/95 Z.z. ),
4. záručné listy použitých výrobkov, konštrukcií, strojov a zariadení,
5. certifikáty o zhode výrobkov v zmysle zákona č. 90/98 Z.z. ( o stavebných výrobkoch ),
   1. O prevzatí diela objednávateľom spíšu zmluvné strany „Zápis o odovzdaní a prevzatí“, ktorého súčasťou je aj zoznam drobných vád, ktoré nebránia užívaniu s určením termínu ich odstránenia zhotoviteľom. Nedodržanie dohodnutého termínu odstránenia týchto vád podlieha sankciám podľa Čl. XI tejto zmluvy.
   2. Ak pri preberacom konaní objednávateľ zistí, že dielo vykazuje vady a nedorobky, brániace jeho riadnemu užívaniu, prípadne nie je kompletná dokladová časť, odmietne prevzatie diela, o čom zmluvné strany vyhotovia písomný záznam. Po odstránení vád a nedorobkov, ktoré bránili úspešnému prevzatiu diela, oznámi zhotoviteľ túto skutočnosť objednávateľovi a vyzve ho ku prevzatiu diela postupom podľa bodu 8.1 tejto zmluvy.
   3. Vadou sa rozumie odchýlka v kvalite, rozsahu a parametroch diela stanovených projektom touto zmluvou alebo všeobecne záväznými predpismi a STN normami. Zhotoviteľ zodpovedá aj za vady, ktoré existovali pred odovzdaním diela, ale stali sa zjavné až po odovzdaní diela ( skryté vady ). Vadou sa rozumie aj nedokončená práca oproti projektu a zmluve.
   4. Zhotoviteľ je povinný pri odovzdaní diela usporiadať svoje stroje, výrobné zariadenia, zvyšný materiál a odpad na stavenisku tak, aby mohol objednávateľ dielo riadne prevziať a užívať. Stavenisko je zhotoviteľ povinný úplne vypratať a upraviť do 7 dní odo dňa protokolárneho odovzdania diela okrem zariadení, nutných na odstránenie vád a nedorobkov.

**Čl. IX**

**Prechod vlastníctva a nebezpečenstvo škody**

* 1. Dielo sa stáva majetkom objednávateľa postupne na základe uhradených faktúr a protokolu o odovzdaní a prevzatí diela.
  2. Stavebný materiál a zariadenia na vykonanie diela zabezpečuje zhotoviteľ. Kúpna cena týchto vecí je súčasťou ceny za dielo.
  3. Nebezpečenstvo škody na diele, ako aj na všetkých veciach a materiáloch potrebných na zhotovenie diela znáša zhotoviteľ až do času protokolárneho odovzdania a prevzatia diela objednávateľom.
  4. Zhotoviteľ zodpovedá za všetky škody, ktoré vzniknú objednávateľovi alebo tretej osobe v dôsledku porušenia jeho povinností, vyplývajúcich z tejto zmluvy.
  5. V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody.

**Čl. X**

**záruka za kvalitu diela - Zodpovednosť za vadU**

* 1. Zhotoviteľ zodpovedá za to, že dielo je vykonané podľa podmienok tejto zmluvy a že počas záručnej doby bude mať vlastnosti dohodnuté v tejto zmluve určené projektovou dokumentáciou a bude zodpovedať kvalitatívnym požiadavkám, ktoré sú stanovené STN.
  2. Vadou sa rozumie odchýlka v kvalite, rozsahu a parametroch diela stanovených projektovou dokumentáciou, touto zmluvou a záväznými technickými normami a všeobecnými predpismi. Dielo má tiež vady ak:

1. vykazuje nedorobky, teda nie je vykonané v celom rozsahu,
2. doklady podľa bodu 8.2 zmluvy neboli objednávateľovi odovzdané, boli odovzdané neúplné alebo spôsobom, ktorý je v rozpore s obsahom zmluvy,
3. má právne vady, alebo je zaťažené právami tretích osôb.
   1. Zhotoviteľ nezodpovedá za vady, ktoré boli priamo spôsobené použitím podkladov alebo vecí prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu písomne upozornil objednávateľa, ale ten na ich použití písomne trval.
   2. **Záručná lehota na dielo**, **ktoré je predmetom tejto zmluvy je 60 mesiacov (5 rokov)**. Záručná lehota začína plynúť dňom protokolárneho prevzatia diela objednávateľom a neplynie v čase, kedy objednávateľ nemohol dielo užívať pre vady, za ktoré zodpovedá zhotoviteľ. Záručná doba na technologické časti diela a zariadenia je podľa záruky, ktorú udáva výrobca.
   3. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady.
   4. Zhotoviteľ sa zaväzuje začať s odstraňovaním prípadných vád diela do 7 (sedem) dní odo dňa uplatnenia písomnej reklamácie objednávateľom a vady odstrániť v čo najkratšom možnom čase. Termín začatia a lehotu odstránenia vád dohodnú zmluvné strany písomnou formou.
   5. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou.
   6. Zhotoviteľ je povinný odstrániť bez zbytočného odkladu aj také vady, zodpovednosť za vznik ktorých popiera, ktorých odstránenie však neznesie odklad. Náklady takto vzniknuté budú uhradené na základe vzájomnej dohody zmluvných strán podľa spôsobu tvorby ceny diela, t. j. jednotkové ceny použitých prvkov podľa výkazu výmer a preukázaného množstva vykonaných prác.
   7. Za skryté vady zodpovedá zhotoviteľ počas záručnej doby odo dňa odvzdania diela objednávateľovi (Obchodný zákonník § 562 ods. 2 písm. c).

**Čl. XI**

**zmluvné pokuty - Sankcie**

* 1. Zhotoviteľ je povinný zaplatiť zmluvnú pokutu vo výške:

1. 0,05% z celkovej ceny diela podľa bodu 4.1 za každý deň omeškania s plnením svojej povinnosti dodať dielo riadne a včas,
2. 50,00 EUR za každý deň omeškania, ak nevypratal stavenisko v lehote dohodnutej v bode 8. tejto zmluvy,
   1. Ak zhotoviteľ neodstráni drobné vady zistené pri preberacom konaní v dohodnutej lehote a skryté vady diela zistené počas záručnej doby a dohodnutej lehote podľa bodu 10.6 po uplynutí 7 dní objednávateľ má právo odstrániť vady inou organizáciou na náklady zhotoviteľa.
   2. V prípade omeškania objednávateľa s úhradou platieb alebo vyúčtovania ceny za dielo, má zhotoviteľ nárok na úrok z omeškania vo výške 0,05% z celkovej ceny diela podľa bodu 4.1 za každý deň omeškania.

**Čl. XII**

**Ostatné ustanovenia**

* 1. Objednávateľ a zhotoviteľ sa zaväzujú, že obchodné a technické informácie, ktoré im boli zverené, alebo ktoré sa dozvedeli od zmluvného partnera nesprístupnia tretím osobám bez súhlasu zmluvného partnera.
  2. Zhotoviteľ bude pri vykonávaní diela postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky zmluvy vrátane jej príloh a dodatkov.
  3. Zhotoviteľ nie je oprávnený postúpiť práva a povinnosti vyplývajúce z tejto zmluvy na tretiu osobu bez predchádzajúceho písomného súhlasu objednávateľa.
  4. Zhotoviteľ sa zaväzuje strpieť výkon kontroly/auditu/overovania súvisiaceho s predmetom zmluvy kedykoľvek počas platnosti.

**Čl. XIII**

**Odstúpenie od zmluvy**

* 1. Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 Obchodného zákonníka za podstatné porušenie zmluvy, môže oprávnená strana od zmluvy odstúpiť pokiaľ to oznámi písomne druhej zmluvnej strane bez zbytočného odkladu, najneskôr však do 15 dní potom, ako sa o jej porušení dozvedela.
  2. Objednávateľ môže od zmluvy odstúpiť aj v týchto prípadoch:
     1. zhotoviteľ do 14 dní od prevzatia staveniska nezačne s realizáciou prác,
     2. z dôvodu meškania, ak je vážne ohrozený termín ukončenia predmetu plnenia zmluvy,
     3. z dôvodu opustenia staveniska zhotoviteľom, nedodržanie kvality prác a materiálov, podvodu, neschopnosti a pod.,
     4. ak sa situácia zhotoviteľa zmenila do takej miery, že technické alebo finančné záruky ktoré ponúka, nie sú adekvátne vzhľadom na povahu a dôležitosť prác a dodávok podľa tejto zmluvy,
     5. z dôvodu porušenia podmienok a podkladov súťaže zhotoviteľom, do ktorej zhotoviteľ predložil súťažnú ponuku a ktorú objednávateľ prijal.
  3. Pre určenie lehoty na odstúpenie od zmluvy je rozhodujúci dátum poštovej pečiatky odoslania oznámenia.
  4. Ak oprávnená strana oznámi druhej strane, že na splnení zmluvných povinností naďalej trvá alebo nevyužije v lehote právo od zmluvy odstúpiť, môže od zmluvy odstúpiť len spôsobom pre podstatné porušenie zmluvy v zmysle § 346 Obchodného zákonníka.
  5. Ak oprávnená strana v lehote na odstúpenie od zmluvy podľa bodu 13.2 stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom ako je uvedený v bode 13.2.
  6. Odstúpením od zmluvy zmluva zaniká dňom doručenia prejavu vôle oprávnenej strany druhej zmluvnej strane.
  7. Odstúpením od zmluvy zanikajú všetky práva a povinnosti strán zo zmluvy okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto zmluvy a poskytovaní záruky a zodpovednosti za vady diela, ktoré bolo do odstúpenia zrealizované.
  8. Vysporiadanie pohľadávok z titulu odstúpenia od zmluvy:
     1. časť diela zhotoveného do odstúpenia od zmluvy sa stáva vlastníctvom objednávateľa po uhradení ceny,
     2. pre fakturáciu platia ustanovenia tejto zmluvy,
     3. finančné rozdiely uhradia zmluvné strany po vzájomnom odsúhlasení do 30 dní od obdŕžania faktúry objednávateľom.

**Čl. XIV**

**Záverečné ustanovenia**

* 1. Dodávateľ prehlasuje, že odstúpi od zmluvy bez sankčných postihov v prípade podstatnej zmeny podmienok nespôsobených objednávateľom.
  2. Vzťahy medzi zmluvnými stranami neupravené touto zmluvou sa riadia príslušnými ustanoveniami Obch. zákonníka.
  3. V prípade, ak pri riešení sporu nedôjde k dohode medzi zmluvnými partnermi, má právo každá strana obrátiť sa na súd. Zmluvné strany sa dohodli, že tento spor bude riešený podľa slovenského práva na miestne príslušnom súde, v obvode ktorého má objednávateľ sídlo.
  4. Meniť alebo doplňovať obsah tejto zmluvy je možné len formou písomných očíslovaných dodatkov podpísaných zástupcami zmluvných strán.
  5. Neoddeliteľnou súčasťou tejto zmluvy je príloha č. 1, dokument „Položkovitý rozpočet diela“ – cenová ponuka.
  6. Zmluva bola vypracovaná v 4 rovnopisoch, z ktorých zhotoviteľ a objednávateľ obdržia dva rovnopisy.
  7. Táto zmluva nadobúda platnosť dňom podpisu oprávnených zástupcov oboch zmluvných strán a účinnosť dňom nasledujúcim po dni jej zverejnenia v súlade so zákonom 546/2010 Z.z.

V Komárne, dňa V Komárne, dňa

|  |  |  |
| --- | --- | --- |
| **Mgr. Slavomír Ďurčo**  riaditeľ školy  za objednávateľa |  | konateľ ...........................  za zhotoviteľa |

**Prílohy zmluvy:**

Príloha č. 1: Položkovitý rozpočet diela – cenová ponuka